เรื่องร้องเรียน: รบกวนเปิดเรื่อง 2022-AHVQP6 เรื่องฉีดยาฆ่าแมลง ธนาคารอาคารสงเคราะห์ สำนักงานใหญ่ ถนนรัชดา เขตห้วยขวาง อีกครั้ง ขอให้ตอบคำตอบที่ปกป้องประโยชน์ของประชาชนที่อาศัยอยู่รอบตึกดังนี้  1. ที่ตึกบอกว่ากำหนดวันเวลากำจัดยุง 1 ครั้งต่อเดือนคือเมื่อไร มีกำหนดตายตัวหรือตามใจ ถ้ารบกวนบริเวณใกล้เคียงควรต้องมีการตกลงร่วมกันหรือไม่  2. เดือนละครั้งเป็นการทำตามมาตรฐานอะไร เป็นการฉีดที่ถี่เกินความจำเป็นหรือไม่ ตึกใหญ่อื่น ๆ กลางเมืองเค้ามีฉีดแบบนี้หรือไม่  3. ทำไมไม่ทำในเวลาทำงานปกติทำไมต้องทำเสาร์อาทิตย์รบกวนวันหยุดของคนอื่น ถ้าอันตรายต่อคนทำงานในตึกก็อันตรายต่อคนข้างเคียงเหมือนกัน  4. การแจ้งเตือนชุมชนเป็นสิ่งที่ต้องทำเสมอ ไม่ใช่ว่าให้แจ้งชื่อและเบอร์ติดต่อเป็นรายบุคคลไป รวมทั้งอาจจะต้องมีข้อตกลงตามที่บอกข้างต้น ไม่ใช่แค่แจ้งเพื่อทราบด้วย
การดำเนินการของเจ้าหน้าที่: สำนักงานเขตห้วยขวางได้ตรวจสอบและสำรวจข้อมูลอาคารโดยรอบธนาคารอาคารสงเคราะห์สำนักงานใหญ่แล้ว  ซึ่งทุกอาคารจะมีการฉีดพ่นหมอกควันกำจัดยุงกันทุกอาคารโดยพิจารณาตามความเหมาะสมและบริบทของแต่ละอาคารนั้นๆ และได้มีหนังสือประสานเพื่อการแจ้งข้อมูลได้รับผลกระทบจากการฉีดพ่นหมอกควันกำจัดยุงถึงทุกอาคารโดยรอบแล้ว ซึ่งหากได้รับผลกระทบสามารถประสานแจ้งโดยตรงที่ฝ่ายสิ่งแวดล้อมฯ สำนักงานเขตห้วยขวาง
ความเห็นของผู้แจ้ง: เจ้าหน้าที่ไม่ตอบคำถามตามที่ถาม และใช้เวลายาวนานในการดำเนินการ ผมกดเปิดเรื่องใหม่ไปแล้วถึงสองครั้งแต่ก็ไม่มีรายละเอียดเพิ่มเติม แม้จะใช้เวลาเกือบปี
พื้นที่: แขวงห้วยขวาง เขตห้วยขวาง กรุงเทพมหานคร